CELEX: 32009R1275
Language: bg
Date: 2009-12-21 00:00:00
Title: Регламент (ЕС) № 1275/2009 на Комисията от 21 декември 2009 година за забрана на риболова на червен тон в Атлантическия океан на изток от 45° з.д. и в Средиземно море от страна на съдове под флага на Франция

23.12.2009   
            
            
               BG
            
            
               Официален вестник на Европейския съюз
            
            
               L 344/8
            
         
      РЕГЛАМЕНТ (ЕС) № 1275/2009 НА КОМИСИЯТА
   
   от 21 декември 2009 година
   за забрана на риболова на червен тон в Атлантическия океан на изток от 45° з.д. и в Средиземно море от страна на съдове под флага на Франция
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 26, параграф 4 от него,
   като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
   като има предвид, че:
   
               (1)
            
            
               Регламент (ЕО) № 43/2009 на Съвета от 16 януари 2009 г. за установяване на възможностите за риболов на определени рибни запаси и групи от рибни запаси за 2009 г. и свързаните с тях условия, приложими във водите на Общността и за корабите на Общността във води, които подлежат на ограничения на улова (3), определя квотите за 2009 година.
            
         
               (2)
            
            
               Съгласно получената от Комисията информация, с улова на посочения в приложението към настоящия регламент рибен запас от страна на съдове под флага на посочената в същото приложение държава-членка или регистрирани в нея, е изчерпана отпуснатата за 2009 г. квота.
            
         
               (3)
            
            
               Следователно е необходимо да се забрани уловът на този рибен запас, както и неговото задържане на борда, трансбордиране и разтоварване на брега,
            
         ПРИЕ НАСТОЯЩИЯ РЕГЛАМЕНТ:
   Член 1
   Изчерпване на квотата
   Квотата за риболов на посочения в приложението към настоящия регламент рибен запас, отпусната за 2009 г. на определената в същото приложение държава-членка, се счита за изчерпана от датата, посочена в същото приложение.
   Член 2
   Забрани
   Забранява се риболовът на посочения в приложението към настоящия регламент рибен запас от страна на съдове под флага на посочената в същото приложение държава-членка или регистрирани в нея, считано от указаната в приложението дата. След тази дата се забранява също и задържането на борда, трансбордирането или разтоварването на суша на този рибен запас, уловен от горепосочените съдове.
   Член 3
   Влизане в сила
   Настоящият регламент влиза в сила в деня след датата на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 декември 2009 година.
      
         
            За Комисията, от името на председателя,
         
         Fokion FOTIADIS
         
         
            Генерален директор на Генерална дирекция „Морско дело и рибарство“
         
      
   
   
      (1)  ОВ L 358, 31.12.2002 г., стp. 59.
   
      (2)  ОВ L 261, 20.10.1993 г., стp. 1.
   
      (3)  ОВ L 22, 26.1.2009 г., стp. 1.
   
      ПРИЛОЖЕНИЕ
      
                  №
               
               
                  31/T&Q
               
            
                  Държава-членка
               
               
                  Франция
               
            
                  Код на запаса
               
               
                  BFT/AE045W
               
            
                  Вид
               
               
                  Червен тон (синьоперест тунец) (Thunnus thynnus)
               
            
                  Зона
               
               
                  Атлантически океан, на изток от 45° з.д., и Средиземно море
               
            
                  Дата
               
               
                  11 ноември 2009 година